עין איה על שבת ז יד
יד. תסתיים דרב אמר גדופי דאר"ז ב"ט א"ר הלומד דבר אחד מן האמגוש חייב מיתה דאי ס"ד חרשי והכתיב לא תלמד לעשות אבל אתה למד להבין ולהורות, תסתיים.

הגדפנות אין בה שום לימוד, אפילו לימוד של מהות הרע, כ"א המרדה גרועה על הטוב. ע"כ לא תוכל לתן שום דבר ולא תאיר את השכל בשום דבר בינה כ"א תוסיף עקשות על שרירות הלב של הרשעות למלא את הנפש תמהון ושכרון ואין בה יחש להבין ולהורות מה שא"כ במעמקי הרשעה ובשאיפות הגנוזות בההויה הכללית לצד השלמת התכונה של הרשעה שאע"פ שכל המתדבק בה משחית הוא את נפשו, טוב הוא לגבר לדעת את פרטי ההויה אפילו בצדה הכעור כדי להכשיר את נפשו ואת נפש האדם בכלל ליפותה ולהרימה משפלותה ע"כ אתה למד להבין ולהורות.
שבת ז יד